**МИНИСТАРСТВО ЗДРАВЉА** на основу члана 54. Закона о државним службеницима („Службени гласник РС“, бр. 79/05, 81-05-исправка, 82/05-исправка, 64/07 и 67/07-исправка, 116/08, 104/09, 99/14, 94/17, 95/18, 157/20, 142/22, 13/25-УС и 19/25), члана 9. став 1. Уредбе о интерном и јавном конкурсу за попуњавање радних места у државним органима („Службени гласник РС“, бр. 2/19 и 67/21), Закључка Комисије за давање сагласности за ново запошљавање и додатно радно ангажовање код корисника јавних средстава 51 број: 112-6909/2025 од 1. јула 2025. године и Закључка Комисије за давање сагласности за ново запошљавање и додатно радно ангажовање код корисника јавних средстава 51 број: 112-8248/2025 од 29. јула 2025. године оглашава

**ЈАВНИ КОНКУРС**

**ЗА ПОПУЊАВАЊЕ ИЗВРШИЛАЧКОГ РАДНОГ МЕСТА**

**I Орган у коме се радно место попуњава:**

Министарство здравља

**II Радно место које се попуњава:**

1. Радно местоинспектор за производњу и промет психоактивних контролисаних супстанци и прекурсора у Одељењу инспекције за лекове, медицинска средства, психоактивне контролисане супстанце и прекурсоре, Сектор за инспекцијске послове- разврстано у звању саветник, 2 извршиоца

Опис посла: Врши инспекцијски надзор и превентивно деловање у области производње и промета психоактивних контролисаних супстанци и прекурсора, решавањем у првостепеном управном поступку, поступа по представкама и извештава подносиоце о предузетим радњама и мерама и даје обавештења странкама; изриче управне мере и подноси пријаве надлежним органима у складу са својим овлашћењима и закључује споразуме о признавању прекршаја; води евиденције о извршеним инспекцијским надзорима; узоркује психоактивне контролисане супстанце и прекурсоре у сврху испитивања као и ванредне контроле; утврђује испуњеност услова за издавање дозвола за производњу и промет психоактивних контролисаних супстанци и прекурсора; утврђује испуњеност услова и издаје дозволе за обављање послова овлашћених лабораторија за идентификацију и испитивање психоактивних контролисаних супстанци и прекурсора, као и за обављање овлашћених лабораторија за хемијску анализу прекурсора; израђује планове и извештаје о раду и учествује у изради стандардизованих радних процедура инспектора; води евиденције објеката под надзором; сарађује са другим инспекцијским службама, правосудним и прекршајним органима, Управом царине и међународним инспекцијским службама у области производње и промета психоактивних контролисаних супстанци и прекурсора; обавља друге послове по налогу начелника Одељења;

Услови: Стечено високо образовање из научне, односно стручне области у оквиру образовно-научних поља: природно-математичких наука, техничко-технолошких наука, друштвено-хуманистичких наука или медицинских наука на oсновним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање 4 године или специјалистичким студијама на факултету, положен државни стручни испит,положен испит за инспектора, најмање 3 година радног искуства у струци, као и потребне компетенције за рад на радном месту.

**Место рада**: Београд

**2.** Радно место шеф Одсека - санитарни инспектор, Одсек за санитарни надзор Крушевац, Одељење санитарне инспекције, Сектор за инспекцијске послове- разврстано у звању смостални саветник, 1 извршилац

Опис посла: Руководи и планира рад Одсека, пружна стручна упутства, координира и надзире рад државних службеника у Одсеку, обавља послове руководиоца инспекције и учествује у процесима који су у вези са стручним усавршавањем државних службеника у Одсеку; врши инспекцијски надзор и превентивно деловање у областима под санитарним надзором решавањем у првостепеном управном поступку, поступа по представкама и извештава подносиоце о предузетим радњама и мерама и даје обавештења странкама; изриче управне мере и подноси пријаве надлежним органима у складу са својим овлашћењима и закључује споразуме о признавању прекршаја; прати примену прописа и стање из делокруг рада инспекције и учествује у изради упутстава за рад санитарних инспектора у Одсеку; води евиденције о извршеним инспекцијским надзорима; израђује анализе о раду санитардних надзора у Одсеку; води и редовно ажурира евиденцију објеката под санитарним надзором; сарађује са инспекцијским, правосудним и другим органима и институцијама; обавља и друге послове по налогу начелника Одељења.

Услови: Стечено високо образовање из научне области медицинске науке или из стручне области технолошког инжењерства или инжењерства заштите животне средине и заштите на раду или грађевинског инжењерства на oсновним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, односно на основним студијама у трајању од најмање 4 године или специјалистичким студијама на факултету, положен државни стручни испит, положен испит за инспектора, најмање 5 година радног искуства у струци, најмање пет година радног искуства на пословима инспекцијског надзора у области санитарне инспекције, као и потребне компетенције за рад на радном месту.

**Место рада**: Крушевац

**III Компетенције које се проверавају у изборном поступку:**

Сагласно члану 9. Закона о државним службеницима, кандидатима при запошљавању у државни орган, под једнаким условима, доступна су сва радна места и избор кандидата се врши на основу провере компетенција.

Изборни поступак спроводи се из више обавезних фаза у којима се проверавају опште функционалне, посебне функционалне и понашајне компетенције и фазе у којој се спроводи интервју са комисијом.

Кандидатима који учествују у изборном поступку прво се проверавају опште функционалне компетенције.

**Провера општих функционалних компетенција:**

1. „Организација и рад државних органа РС“ - провераваће се путем теста.

2. „Дигитална писменост“ - провераваће се решавањем задатака (практичним радом на рачунару).

3. „Пословна комуникација“- провераваће се писаном симулацијом.

**Напомена:** У погледу провере опште функционалне компетенције „Дигитална писменост“ (поседовању знања и вештина у основама коришћења рачунара, основама коришћења интернета, обради текста и табела, табеларне калкулације), ако учесник конкурса поседује важећи сертификат, потврду или други одговарајући доказ о поседовању знања и вештина из наведених области, на траженом нивоу и жели да на основу њега буде ослобођен тестирања компетенције – Дигитална писменост, неопходно је да уз пријавни образац (уредно и у потпуности попуњен у делу \*Рад на рачунару), достави и тражени доказ у оригиналу или овереној фотокопији уз образац пријаве.

Комисија може одлучити да се кандидату изврши провера наведене компетенције, ако увидом у достављени доказ не може потпуно да оцени поседовање ове компетенције.

Информације o материјалимa за припрему кандидата за проверу општих функционалних компетенција могу се наћи на сајту Службе за управљање кадровима, www.suk.gov.rs.

**Провера посебних функционалних компетенција**:

Након пријема извештаја о резултатима провере општих функционалних компетенција, међу кандидатима који буду испунили мерила за проверу општих функционалних компетенција, вршиће се провера посебних функционалних компетенција, и то:

**За радно место под редним бројем 1.**

1. Посебна функционална компетенција за област рада инспекцијски послови, област знања и вештине (општи управни поступак и основе управних спорова;, основе казненог права и казнених поступака, основе прекршајног права и прекршајни поступак, основе привредног права и привредног пословања, поступак инспекцијског надзора и методе анализе ризика) - провераваће се писано путем симулације;
2. Посебна функционална компетенција за одређено радно место - планска документа, прописи и акти из надлежности и организације органа (Закон о психоактивним контролисаним супстанцама и прекурсорима, Закон о супстанцама које се користе у недозвољеној производњи опојних дрога и психотропних супстанци) - провераваће се писано путем симулације;
3. Посебна функционална компетенција за одређено радно место прописи из делокруга радног места (Закон о општем управном поступку) - провераваће се писано путем симулације.

**За радно место под редним бројем 2.**

1. Посебна функционална компетенција за област рада послови руковођења, област знања и вештина (управљање људсим ресурсима базирано на компетенцијама) - провераваће се писано путем симулације;
2. Посебна функционална компетенција за област рада инспекцијски послови, област знања и вештине (општи управни поступак и основе управних спорова; поступак инспекцијског надзора и методе анализе ризика) - провераваће се писано путем симулације;
3. Посебна функционална компетенција за одређено радно место - планска документа, прописи и акти из надлежности и организације органа (Закон о санитарном надзору; Закон о заштити становништва од заразних болести) - провераваће се писано путем симулације;
4. Посебна функционална компетенција за одређено радно место прописи из делокруга радног места (Закон о безбедности хране) - провераваће се писано путем симулације.

Информације о материјалима за припрему кандидата за проверу посебних функционалних комптенција могу се наћи на сајту Министарства здравља www.zdravlje.gov.rs

**Провера понашајних компетенција:**

Понашајне компетенције за радно место под редним броје 1. (управљање информацијама; управљање задацима и остваривање резултата; оријентација ка учењу и променама; изградња и одржавање професионалних односа и савесност, посвећеност и интегритет) - провераваће се путем психометријских тестова и интервјуа базираног на компетенцијама.

Понашајне компетенције за радно место под редним бројем 2. (управљање информацијама, управљање задацима и остваривање резултата, оријентација ка учењу и променама, изградња и одржавање професионалних односа, савесност, посвећеност и интегритет, управљање људским ресурсима - провераваће се путем психометријских тестова и интервјуа базираног на компетенцијама.

**Интервју са комисијом и вредновање компетенција кандидата**:

Процена мотивације за рад на радном месту и прихватање вредности државних органа - провераваће се путем интервјуа са комисијом (усмено).

**IV Адреса на коју се подноси попуњен образац пријаве:** Пријаве на конкурс се шаљу поштом на адресу: Министарство здравља, Немањина бр. 22-26, 11000 Београд, или се предају непосредно на писарници Министарства здравља, Немањина бр. 22-26, 11000 Београд, са назнаком „За јавни конкурс за попуњавање извршилачког радног места”.

**V Лица задужена за давање обавештења о конкурсу:** Невенка Станојевић и Милица Митровић тел: 011/2656-330, од 10,00 до 12,00 часова.

**VI Општи услови за запослење:** држављанство Републике Србије; да је учесник конкурса пунолетан; да учеснику конкурса раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци.

**VII Рок за подношење пријава:** Рок за подношење пријава је 8 дана и почиње да тече наредног дана од дана објављивања јавног конкурса у периодичном издању огласа Националне службе за запошљавање – листу "Послови".

**VIII Пријава на јавни конкурс** врши се на Обрасцу пријаве који је доступан на интернет презентацији Службе за управљање кадровима и Министарства здравља или у штампаној верзији на писарници Министарства здравља, Београд, Немањина бр. 22-26. *(Напомена: моле се кандидати да приликом попуњавања Обрасца пријаве обрате пажњу да су преузели исправан Образац пријаве који се односи на радно место на које желе да конкуришу односно да у горњем левом углу Обрасца пријаве пише тачан назив органа и радног места на које се конкурише).*

Приликом предаје пријаве на јавни конкурс пријава добија шифру под којом подносилац пријаве учествује у даљем изборном поступку. Подносилац пријаве се обавештава о додељеној шифри у року од три дана од пријема пријаве, достављањем наведеног податка на начин који је у пријави назначио за доставу обавештења.

Пример правилно попуњеног обрасца пријаве се може погледати на блогу Службе за управљање кадровима (<https://kutak.suk.gov.rs/vodic-za-kandidate>) у одељку „Образац пријаве“.

**IX Докази које прилажу кандидати који су успешно прошли фазе изборног поступка пре интервјуа са Конкурсном комисијом:** оригинал или оверена фотокопија уверења о држављанству; оригинал или оверена фотокопија извода из матичне књиге рођених; оригинал или оверена фотокопија дипломе којом се потврђује стручна спрема; оригинал или оверена фотокопија доказа о положеном државном стручном испиту за рад у државним органима (кандидати са положеним правосудним испитом уместо доказа о положеном државном стручном испиту, подносе доказ о положеном правосудном испиту); оригинал или оверена фотокопија доказа о положеном испиту за инспектора; оригинал или оверена фотокопија доказа о радном искуству у струци (потврда, решење и други акти из којих се види на којим пословима, у ком периоду и са којом стручном спремом је стечено радно искуство).

Државни службеник који се пријављује на јавни конкурс, уместо уверења о држављанству и извода из матичне књиге рођених подноси решење о распоређивању или премештају на радно место у органу у коме ради или решење да је нераспоређен.

Сви докази се прилажу у оригиналу или у фотокопији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао).

Као доказ се могу приложити и фотокопије докумената које су оверене пре 1. марта 2017. године у основним судовима, односно општинским управама.

**Напомена:**

Законом о општем управном поступку („Службени гласник РС“, број 18/16 и 95/18- аутентично тумачење, 2/23-УС) прописано је, између осталог, да су органи у обавези да по службеној дужности, када је то непходно за одлучивање у складу са законским роковима, бесплатно размењују, врше увид, обрађују и прибављају личне податке о чињеницима садржаним у службеним евиденцијама, осим ако странка изричито изјави да ће податке прибавити сама.

Документа о чињеницама о којима се води службена евиденција су: уверење о држављанству, извод из матичне књиге рођених, уверење о положеном државном стручном испиту за рад у државним органима/уверење о положеном правосудном испиту, уверење о положеном испиту за инспектора. Потребно је да учесник конкурса у делу Изјава\* у обрасцу пријаве, заокружи на који начин жели да се прибаве његови подаци из службених евиденција.

**X Рок за подношење доказа:** Кандидати који су успешно прошли претходне фазе изборног поступка, пре интервјуа са Конкурсном комисијом биће позвани да у року од пет (5) радних дана од дана пријема обавештења доставе наведене доказе који се прилажу у конкурсном поступку.

Кандидати који не доставе наведене доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка.

Докази се достављају на наведену адресу Министарства здравља, ул. Немањина бр.22-26, Београд.

**XI Врста радног односа:** За сва радна места радни однос заснива се на неодређено време.

**XII Датум и место провере компетенција учесника конкурса у изборном поступку:**

Са учесницима конкурса чије су пријаве благовремене, допуштене, разумљиве, потпуне и који испуњавају услове предвиђене огласом о јавном конкурсу, на основу података наведених у обрасцу пријаве на конкурс, изборни поступци ће се спровести, почев од 22.09.2025. године, о чему ће учесници конкурса бити обавештени писаним путем на адресе које су навели у својим пријавама или путем email адресе.

Провера општих функционалних компетенција, посебних функционалних компетенција и понашајних компетенција обавиће се у Служби за управљање кадровима, у Палати Србија Нови Београд, Булевар Михаила Пупина бр. 2 (источно крило). Интервју са Конкурсном комисијом ће се обавити у просторијама Министарства здравља. Кандидати ће о датуму, месту и времену спровођења сваке фазе изборног поступка бити обавештени на контакте (бројеве телефона или email адресе), које наведу у својим обрасцима пријаве.

**Напомене**: Као државни службеник на извршилачком радном место, може да се запосли и лице које нема положен државни стручни испит, али је дужно да га положи у прописаном року. Положен државни стручни испит није услов, нити предност за заснивање радног односа. Пробни рад је обавезан за све који први пут заснивају радни однос у државном органу. Пробни рад за радни однос на неодређено време траје шест месеци. Државни службеник на пробном раду, који је засновао радни однос на неодређено време и државни службеник који је засновао радни однос на неодређено време а који нема положен државни стручни испит, полаже државни стручни испит у року од шест месеци од дана заснивања радног односа. Лице на пробном раду које је радни однос засновало на радном месту инспектора на неодређено време и лице које је засновало радни однос на радном месту инспектора на неодређено време, а нема положен испит за инспектора, у року од шест месеци од дана заснивања радног односа.

Неблаговремене, недопуштене, неразумљиве или непотпуне пријаве биће одбачене.

Јавни конкурс спроводе конкурсне комисије које је именовао министар здравља.

Овај конкурс се објављује на интернет презентацији (www.zdravlja.gov.rs) и огласној табли Министарствa здравља, на интернет презентацији Службе за управљање кадровима (www.suk.gov.rs) и на интернет презентацији, огласној табли и периодичном издању огласа Националне службе за запошљавање.

Сви изрази, појмови, именице, придеви и глаголи у овом огласу који су употребљени у мушком граматичком роду, односе се без дискриминације и на особе женског пола.